CELEX: 62013FN0054
Language: bg
Date: 2013-05-31 00:00:00
Title: Дело F-54/13: Жалба, подадена на 31 май 2013 г. — ZZ/ЕИСК

20.7.2013   
            
            
               BG
            
            
               Официален вестник на Европейския съюз
            
            
               C 207/64
            
         Жалба, подадена на 31 май 2013 г. — ZZ/ЕИСК
   (Дело F-54/13)
   2013/C 207/113
   Език на производството: френски
   
      Страни
   
   
      Жалбоподател: ZZ (представители: T. Bontinck и A. Guillerme, avocats)
   
      Ответник: Европейски икономически и социален комитет
   
      Предмет на производството
   
   Отмяна на решението на ЕИСК, с което се отхвърля искането, подадено от жалбоподателя на основание член 90, параграф 1 от Правилника, за получаване на обезщетение за вредите, които претърпял поради твърдяна упоритост, а дори и тормоз от страна на администрацията.
   
      Искания на жалбоподателя
   
   
               —
            
            
               да се отмени решението на генералния секретар на ЕИСК от 3 октомври 2012 г. в частта, в която се отхвърля искането на жалбоподателя от 5 юни 2012 г. за получаване на подходящо и справедливо обезщетение за претърпяната от него неимуществена вреда, за накърняването на доброто му име и за увреждането на неговото здраве, както и за накърняването на кариерата му, което решение е потвърдено с решение от 22 февруари 2013 г. след подадената от жалбоподателя административна жалба от 24 октомври 2012 г.;
            
         
               —
            
            
               на жалбоподателя да се присъди обезщетение за неимуществените му вреди, за накърняването на доброто му име и увреждането на неговото здраве, което обезщетение е оценено на 12 000 евро, при запазване на възможността за неговото увеличаване или намаляване в хода на производството;
            
         
               —
            
            
               жалбоподателят да бъде обезщетен за вредата от накърняване на кариерата, която претърпял поради забавяне на повишаването му в резултат на извършените разследвания и процедури, чрез възстановяване на кариерата на степен AST 5, при запазване на възможността за промяна в хода на производството, и при условията на евентуалност, чрез изплащането на подходящо обезщетение, оценено на 41 403,09 евро, при запазване на възможността за увеличаване в хода на производството;
            
         
               —
            
            
               ЕИСК да бъди осъден да заплати съдебните разноски.